সংযুক্ত আরব আমিরাত
সংযুক্ত আরব আমিরাত ( "দাওলাত্ আল্-ঈমারাত্ আল্-আরবিয়াহ্ আল্-মুত্তাহিদাহ্") মধ্যপ্রাচ্য অঞ্চলে আরব উপদ্বীপের দক্ষিণ-পূর্ব কোনায় অবস্থিত সাতটি স্বাধীন রাষ্ট্রের একটি ফেডারেশন। এগুলি একসময় ট্রুসিয়াল স্টেটস নামে পরিচিত ছিল। ১৯৭১ সালে দেশগুলি স্বাধীনতা লাভ করে। প্রতিটি আমিরাত একটি উপকূলীয় জনবসতিকে কেন্দ্র করে আবর্তিত এবং ঐ লোকালয়ের নামেই এর নাম। আমিরাতের শাসনকর্তার পদবী আমির। সংযুক্ত আরব আমিরাতের সাতটি আমিরাতের নাম হল আবু ধাবি, আজমান, দুবাই, আল ফুজাইরাহ, রাআস আল খাইমাহ, আশ শারিকাহ এবং উম্ম আল ক্বাইওয়াইন। আবু ধাবি শহর ফেডারেশনের রাজধানী এবং দুবাই দেশের বৃহত্তম শহর।
ট্রান্সজর্ডান আমিরাত
ট্রান্সজর্ডান আমিরাত (Arabic: '), এছাড়াও ট্রান্সজর্ডান এবং ট্রান্সজর্ডানিয়া বলেও পরিচিত, ছিল ১৯২১ সালে প্রতিষ্ঠিত একটি ব্রিটিশ প্রটেক্টরেট। কায়রো সম্মেলনের পর মেন্ডেটরি ইরাকের মত হাশিমি রাজবংশ এই প্রটেক্টরেট শাসন লাভ করে। এই অঞ্চল সরকারিভাবে ফিলিস্তিনে ব্রিটিশ মেন্ডেটের আওতাধীন ছিল। তবে মেন্ডেটরি প্যালেস্টাইন থেকে এর শাসন সম্পূর্ণ স্বায়ত্ত্বশাসিত ছিল। ১৯৪৬ সালে আমিরাত স্বাধীন রাষ্ট্রে পরিণত হয়। ১৯৪৮ সালে ট্রান্সজর্ডানের নাম বদলে জর্ডান হাশিমি রাজতন্ত্র রাখা হয়।